જો કે પોલીસને મનિષાની સાથે રહેલા ભાઉ અને સુરજીતને ઝડપી લેવામાં સફળતા મળી હતી, પરંતુ તેમની આકરી પુછપરછમાં બીજી જ હકિકત સામે આવી હતી જેમાં મનિષા અન્ય કોઈ વ્યકિતને પાઠ ભણાવવા માગતી હતી, જેના કારણે મનિષા તેમને પોતાની સાથે ગુજરાત લઈ આવી હતી, તેમણે જયંતિ ભાનુશાળી પ્રકરણ સાથે કોઈ લેવાદેવા ન્હોતી, પણ તેઓ મનિષા દ્વારા સોંપવામાં આવેલા કામને અંજામ આપે તે પહેલા ભાનુશાળીની હત્યા થઈ જતા તેઓ ડરના માર્યા ફરાર થઈ ગયા હતા, આ ઘટના પછી મનિષાએ સુરત નજીક કોઈ ગુપ્ત સ્થળે આશ્રય લીધો હોવાની જાણકારી મળી રહી છે.